text: Video: Sneglefart over grænsen
  20 februar 2016 kl. 18.30
  Selvom køen ved grænsen nu er nede på 3 kilometer, må bilerne køre i sneglefart over grænsen til Danmark.
  Den lange kø ved grænsen er nu ikke nær så lang, som den var sidst på eftermiddagen. Køen er nu på 3 kilometer. Men det går stadigvæk rigtig langsomt med at komme over grænsen. På grund af den midlertidige grænsekontrol skal bilerne nemlig helt ned i fart, for at politiet kan se, hvem der er i alle bilerne. Nogle biler bliver også stadigvæk vinket ind til siden, så de kan vise deres pas. Se en video fra grænsen herover.
  